dh-unibe/image-text_koenigsfelden-charters-post-1500 huggingface dataset:
Allen den, die disen brief ansechent odˀ hoͤrent lesen, tuͦn kunt, ich, Petˀ Gˀnas, ein burgˀ ze Mellinḡ, ✳ un̄ vˀgiche offenlich an disem briefe, ✳ das
ich mit guͦtem rate ✳ un̄ wolbedachtem muͦte ✳ recht un̄ redlich, ze koͧfen geben han, ✳ Johans Gˀnas von Seun, minem vettˀ, ✳ ein mattùn, heiset dù Lugmatta,✳ dù gùlegen ist ✳ in dem banne ze Boͤblikon, fùr lidig eigen ✳ umb zwen und drisig guͦtˀ guldin, gengˀ und geber, ✳ die
er mir gar und gentzlich gewˀt hat. ✳ un̄ han su angùleit, da si mir un̄ minen kinden nùtz un̄ nottùrftig waren ✳ mit der bùscheidenheit, ✳ ist, dz ich odˀ min erben, ✳ in odˀ sin erben, ermanen un̄ fordˀn ✳ von dem nechsten sant ✳ Martis ✳ tag, der nu kumt nach dem
tag, alz dirre brief geben ist, ubˀ zwei jar, ✳ dz er uns die selben matten odˀ sin erben, ob er enwˀe, ✳ widˀlase ✳ umb zwein un̄ drisig guͦtˀ
guͦldin.✳ des sont si uns gehorsam sin ✳ un̄ sol uns die selben matten wider lasen un̄ vˀtigen, alz ich un̄ min erben nottùrftig si. ✳ wˀe
abˀ, dz ich odˀ min erben ✳ ubˀsesen dz zil, alz vorgeschriben stat, ✳ dz wir die vorgenanten matten nit widˀ koͧften ✳ von dem vorgenanten ✳ Hās ✳
Gˀnas ✳ odˀ von sinen erben, ob er enwˀe, ✳ umb die guldin, alz vorgeschriben stat, ✳ so sol er die vorgenāten matten haben fùr ein rechten kuͦf
un̄ sel sī lidig eigen sin ✳ an menliches widˀred. ✳ un̄ des zuͦ einem urkùnde, wan ich nit eigen ingesigel han, ✳ so han ich gebetten ✳ Johansen ✳ den Segensˀ, schul̄t ze Mellingen, ✳ dz er sin ingesigel henke an disen brief. ✳ ich, Johans der Segensˀ, schul̄t ze Mellingen, ✳ vˀgiche
oͧch an disem briefe, dz war ist, allez, dz da vor geschriben stat, ✳ und dar umbe so han ich min eigen ingesigel gehenket an disen brief
dur bette des vorgenanten Petˀs Gˀnas. ✳ dirre brief wart geben ze Mellingen, ✳ an dem nechsten fritag vor sant Martis tag,
do man zalte von gottes gebùrte drùzechenhundert jar, ✳ dar nach in dem sibenden un̄ fierzigosten jare. ✳
Königsf.
217
K
G 13
347
um̄ die Lùgmatta
zuͦ Buͤblick₎
Staatsarchiv
AARGAU
1347 .
vō Gernas vō er
matē lit ze Buͦblickē